ORDE do 14 de outubro de 2009 pola que se incorporan novos procedementos ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 20/10/2009

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, novos procedementos, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán.
DISPOÑO:
Artigo único.
1. Inclúense no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia e quedan, pois, habilitados cos efectos previstos no seu artigo 5.1º os procedementos que se recollen no anexo desta orde.
2. Os procedementos para a tramitación electrónica estarán dispoñibles no enderezo
http://www.xunta.es/servicios/
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 14 de outubro de 2009.
Alfonso Rueda Valenzuela
Conselleiro de Presidencia, Administracións
Públicas e Xustiza
ANEXO
IN421A.-Axudas para proxectos de enerxías renovables. Enerxía solar térmica.
IN421B.-Axudas para proxectos de enerxías renovables. Enerxía solar fotovoltaica illada.
IN421C.-Axudas para proxectos de enerxías renovables. Enerxía solar fotovoltaica conectada á rede.
IN421D.-Axudas para proxectos de enerxías renovables. Biomasa.
IN421E.-Axudas para proxectos de enerxías renovables. Biogás.
IN421F.-Axudas para proxectos de enerxías renovables. Enerxía eólica, minihidráulica e instalacións mixtas de xeración eléctrica.
IN417B.-Axudas para aforro e eficiencia enerxética. Auditorías enerxéticas (AEI).
IN417C.-Axudas para aforro e eficiencia enerxética. Proxectos de aforro e eficiencia enerxética (PEI).
IN417D.-Axudas para aforro e eficiencia enerxética. Estudos xerais de mobilidade urbana sustentable (EPM).
IN417E.-Axudas para aforro e eficiencia enerxética. Estudos de viabilidade de PMUS (VPM).
IN417F.-Axudas para aforro e eficiencia enerxética. Plans de transporte para empresas (EPT).
IN417G.-Axudas para aforro e eficiencia enerxética. Xestión frotas de transporte (XFT).
IN417H.-Axudas para aforro e eficiencia enerxética. Rehabilitación envolvente térmica dos edificios existentes (ENV).
IN417I.-Axudas para aforro e eficiencia enerxética. Mellora das instalacións térmicas edificios existentes (TER).
IN417J.-Axudas para aforro e eficiencia enerxética. Mellora da iluminación interior edificios existentes (ILI).
IN417K.-Axudas para aforro e eficiencia enerxética. Construción de novos edificios (CNE).
IN417L.-Axudas para aforro e eficiencia enerxética. Auditorías enerxéticas sector servizos (AES).
IN417M.-Axudas para aforro e eficiencia enerxética. Bombas de calor xeotérmicas (BCX).
IN417N.-Axudas para aforro e eficiencia enerxética. Bombas de calor aire-aire/auga-auga (BCA).
IN417O.-Axudas para aforro e eficiencia enerxética. Proxectos de mellora da eficacia enerxética das instalacións de potabilización, abastecemento e depuración de augas residuais (PAD).
IN417P.-Axudas para aforro e eficiencia enerxética. Renovación das instalacións de iluminación públicas exterior/renovación de semáforos (ILES/SEM).
IN417Q.-Axudas para aforro e eficiencia enerxética. Auditorías enerxéticas en iluminación pública exterior (AEP).
IN417R.-Axudas para aforro e eficiencia enerxética. Auditorías enerxéticas en coxeracións (AEC).
IN417S.-Axudas para aforro e eficiencia enerxética. Estudio de viabilidade coxeracións (EVC).
IN417T.-Axudas para aforro e eficiencia enerxética. Proxecto de coxeración de pequena potencia (COX).
IN417U.-Axudas para aforro e eficiencia enerxética. Axudas públicas á coxeración non industrial (CNI).
IN417V.-Axudas para aforro e eficiencia enerxética. Auditorías enerxéticas e proxectos de aforro e eficiencia enerxética no sector pesqueiro (PES).
IN417W.-Axudas para aforro e eficiencia enerxética. Auditorías enerxéticas e investimentos de aforro e eficiencia enerxética (AGR).
b) NOMEAMENTOS CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA